b'\n_START_ARTICLE_\nKodeks \xc4\x8dasti (serija)\n_START_SECTION_\nRadnja\n_START_PARAGRAPH_\nEnterprise sti\xc5\xbee na planet Ligon II kako bi nabavio cjepivo za bolest koja je izbila na jednom od federacijskih planeta, Styrisu IV. Malo toga je poznato o tamo\xc5\xa1njem dru\xc5\xa1tvu i jedino \xc5\xa1to se sa sigurno\xc5\xa1\xc4\x87u zna o njima je da dr\xc5\xbee do svoje tradicije i do osobne \xc4\x8dasti. Nakon dolaska Enterprise u orbitu oko planeta na njega se teleportira njegov vo\xc4\x91a Lutan i njegovo izaslanstvo nose\xc4\x87i uzorak cjepiva._NEWLINE_Prvi susret izme\xc4\x91u dviju vrsta ne prolazi najbolje jer poru\xc4\x8dnica Tasha Yar, zapovjednica osiguranja, uzima cjepivo koje je Hagon, jedan od Ligonaca, \xc5\xbeelio dati kapetanu Picardu. Ve\xc4\x87inu Ligonaca je to smatrala uvredom jer na njihovom svijetu \xc5\xbeene su samo vlasnice zemlje dok je du\xc5\xbenost mu\xc5\xa1karaca da njome vladaju i da je brane, no ve\xc4\x87i incident je sprije\xc4\x8dio Lutan smiruju\xc4\x87i svoje stra\xc5\xbeare._NEWLINE_Nakon obilaska broda u pratnji poru\xc4\x8dnice Yar i njene demonstracije borila\xc4\x8dkih vje\xc5\xa1tina koje koristi Federacija Lutan zadivljen njenim sposobnostima koristi njihov odlazak za njenu otmicu. Odmah nakon otmice kapetan Picard progla\xc5\xa1ava uzbunu i poku\xc5\xa1ava uspostaviti kontakt sa Ligoncima prijete\xc4\x87i im da je \xc4\x8din otmice \xc4\x8dasnika Zvjezdane Flote objava rata Federaciji, ali nitko sa povr\xc5\xa1ine ne odgovara na njegove pozive i prijetnje._NEWLINE__NEWLINE_Nakon \xc5\xa1to ga Dana i savjetnica Troi detaljnije upoznaju sa kulturom Ligonaca i ulogom koju osobna \xc4\x8dast i njeno dokazivanje igraju u njihovom dru\xc5\xa1tvu kapetan Picard ipak pristaje na igru po njihovim pravilima i kada Lutan napokon odgovori na pozive sa Enterprisea ljubazno ga zamoli da mu vrati njegovu zapovjednicu osiguranja. Lutan pristaje na to i poziva kapetana Picarda na veliku zabavu koja \xc4\x87e se odr\xc5\xbeati te ve\xc4\x8deri i na kojoj \xc4\x87e vratiti poru\xc4\x8dnicu Yar. Na zabavi kapetan Picard pohvali Lutanovu hrabrost pred ostalim vo\xc4\x91ama i zatra\xc5\xbei vra\xc4\x87anje svoje \xc4\x8dasnice kako to zahtijevaju ligonski obi\xc4\x8daji, ali Lutan umjesto da vrati poru\xc4\x8dnicu Yar javno objavi kako \xc5\xbeeli da mu ona postane prva supruga. Na to njegova sada\xc5\xa1nja prva supruga, Yareena, izaziva poru\xc4\x8dnicu Yar na dvo boj na smrt._NEWLINE_U prvom trenutku kapetan Picard odbija bilo kakvu pomisao na dvoboj, no kada Lutan ka\xc5\xbee da bez dvoboja nema cjepiva pod pritiskom sve \xc5\xa1ire zaraze na Styrisu IV ipak pristaje na njega._NEWLINE__NEWLINE_Tasha je sigurna da \xc4\x87e zahvaljuju\xc4\x87i svojoj obuci bez problema pobijediti Yareenu, ali Picard ne \xc5\xbeeli ni\xc5\xa1ta prepustiti slu\xc4\x8daju pa nare\xc4\x91uje Dati i La Forgu da ispitaju oru\xc5\xbeja koja Ligonci koriste u takvim dvobojima i kada njih dvojica otkriju da sva oru\xc5\xbeja na sebi imaju trag jakog otrova nare\xc4\x91uje Rikeru da sve bude spremno za hitnu teleportaciju ako bude potrebno._NEWLINE_Nakon kratke bitke Tasha ipak pobje\xc4\x91uje Yarrenu, ali se odmah zatim zajedno sa njom teleportira na Enterprise. Ubrzo za njima na Entreprise se teleportira i Picard sa ostatkom tima, ali i sa iznena\xc4\x91enim Lutanom i Hagonom. Tu jo\xc5\xa1 uvijek nije kraj njihovim iznena\xc4\x91enjima jer na Enterpriseu nalaze i Yareen, \xc5\xbeivu i zdravu. Lutan optu\xc5\xbeuje Picarda za varanje u dvoboju jer Tasha nije ubila Yareen i odbija mu dati cjepivo. Raspravu oko toga prekida Yareen oduzimaju\xc4\x87i Lutanu znakove vlasti koje je imao samo zahvaljuju\xc4\x87i braku s njom i njenoj zemlji podsje\xc4\x87aju\xc4\x87i ga da njenom smr\xc4\x87u prestaje i njihova veza. Nakon toga se okre\xc4\x87e prema Hagonu i zahvaljuju\xc4\x87i mu na njegovoj podr\xc5\xa1ci tijekom dvoboja progla\xc5\xa1ava njega svojim prvim mu\xc5\xbeem i samim time novim vo\xc4\x91om Ligona II.'